Cuneiform Tablet Sackler Collection Columbia 2
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
a-na {d}EN.LÍL-ba-ni qí-bi₄-ma um-ma MI-li-{d}IM-ma i ma-lá e-ra-ší-im KÙ.BABBAR a-dí-na-kum KÙ.BABBAR šu-a-tí a-na ITU.KAM ša-qá-lam qá-bi₄-a-tí ki-ma ITU.KAM ta-li-ku 3 ITU.KAM ú 4 ITU.KAM i té-ga-ra-ma ta-ta-ša-áb a-na kà-ni-iš ta-li-kà-ma KÙ.BABBAR e-ri-iš-ma ú-lá ta-ta-dí-nam ta-áp-nu-a-ma um-ma a-ta-ma a-ḫi a-ta lá-li-ik a-dí ḫa-tim lá-ak-šu-ud ḫa-ra-nam iš-té-et KÙ.BABBAR-áp-kà lá-áb-el a-ḫi a-ta ḫa-ra-ni iš-té-ni i ša-am-ší na-áš-pè-er-tí ta-ša-me-ú KÙ.BABBAR ku-nu-uk-ma iš-tí pá-né-e-ma šé-bi₄-lá-ma KÙ.BABBAR 1 GÍN li-li-a-am